(127) 
de nuit, ou qui volra aler hors de le ville, elle en doit 
demander congiet à le maistresse et lui dire le cause pour- 
quoy elle veut aler hors; et adont, s’il semble à le mais- 
tresse que le cause n’est mie raisonable, prouffitable ou 
honnourable pour elle ou pour le couvent, elle n'en doit 
point donner congiet. Et s’il avient que celle dicte béghine 
ne se veult appaisier au dit de le maistresse, ledicte mais- 
tresse doit appeler quatre ou chineq du moins des an- 
chiennes, qui seront adont au couvent, lesquelles elle 
‘sentira estre discrettes, et en fera par leur conseil. Et s’il 
est ainsi que elles ne conseillent point que icelle ait con- 
giet, pour tant que il leur semble que ce ne seroit point 
son prouffit ou son honneur ou qu'il y pourroit avoir trop 
grand péril, le maistresse ne lui donnera point congiet, 
mais lui priera que elle ait patience, et se mectera en paine 
de la rappaisier, se elle puet par lui ou par autrui. 
Item toutes les fois que la maistresse donnera congiet à ` 
aucune béghine dudit couvent de aler hors de le ville, 
elle lui assignera certain terme, selon ce que le cas le 
requerra, dedens lequel ledicte béghine sera tenu de 
retourner en le dite maison, se elle n’a certaine et souffisant 
excusance, ou se sen terme ne lui est ralongié par ladite 
maistresse. 
Item, s'il avient que aucune béghine dudit couvent s’en 
va dehors la ville sans congiet de le maistresse, ou se elle a 
congiet et elle ne revient ens audit couvent dedens le 
terme de son congiet, comme dit est, mais revient après le 
terme sans ce que elle ait excusance raisonnable de avoir 
demouré hors très après sen terme, le couvent ne sera tenu 
le recepvoir, se il ne lui semble bon. 
Item toutes celles qui voulront venir audit couvent, ne 
se y doivent mectre, se elles n’ont voulenté de demourer 
castes pour lamour de N. S. 
Item n’est mie chose raisonnable ne tenance de dévotion 
